|  |  |
| --- | --- |
| **CATALÀ** | |
| **REMITENT:** | **SECRETARIES DE CAMPUS/ CENTRE** |
| **DESTINATARIS:** | **ESTUDIANTS MATRICULATS DE GRAU AL CURS 2016-17** |
| **Assumpte:** | **Matrícula URV 2017-18: informació d’interès** |

Benvolguts / Benvolgudes estudiants,

El calendari de matrícula de la URV per al curs 2017-18 estableix que els estudiants heu d’automatricular-vos entre el 19 i el 28 de juliol.

En aquest missatge us facilitem la informació rellevant per a la matrícula que de moment ja tenim:

**Calendari i horari d’automatrícula 2017-18**

Per al curs 2017-18, continuem amb el sistema en què **cada estudiant teniu reservada una franja de 30 minuts per automatricular-vos**. Igual que en l’automatrícula del curs passat, podreu allargar la vostra sessió, sempre que es mantingui activa, més enllà de l’hora fixada com a final de la franja que teniu assignada (garantint així que tindreu temps suficient per completar l’automatrícula).

En teniu informació més detallada [aquí](http://www.urv.cat/ca/estudis/graus/admissio/matricula/info-web-estud-assignacio-franja/) i el calendari de matrícula, [aquí](http://www.urv.cat/media/upload/arxius/gestio_academica/automatricula/calendari_matricula_grau.pdf). A més, abans del dia de matrícula **us enviarem una altra comunicació amb indicacions sobre com i quan podreu conèixer la franja de 30 minuts** que teniu assignada, així com la resta d’informació necessària que en aquest moment encara no coneixem.

**Atenció als estudiants per al curs 2017-18**

Es farà a través del formulari de [contacte](http://www.urv.cat/ca/universitat/estructura/gestio/suport-activitat/gestio-academica/dades-contactes-centres/) per a incidències i consultes en l’automatrícula.

Si us plau, recordeu que al llarg del curs us enviarem comunicacions que us poden interessar a la vostra adreça electrònica institucional (és a dir, a aquesta on us hem enviat aquest missatge). Per tant, cal que la consulteu regularment i que eviteu que se saturi (a la intranet URV teniu tota la informació sobre com podeu gestionar el correu URV).

**Tràmits administratius 2017-18**

Com sempre, podeu accedir a tots els tràmits propis de la URV a través de l’entrada “Tràmits administratius” (portada web URV, apartat “Destaquem”).

**Informació econòmica: beques, ajuts i exempcions de preus**

Tota la informació sobre preus la trobareu [aquí](http://www.urv.cat/ca/universitat/estructura/gestio/suport-activitat/gestio-academica/preus/index-preus-grau/).

Les **convocatòries de beques de règim general i d’equitat encara no s’han aprovat**. No obstant això, podeu consultar el funcionament previst per a l’exempció provisional de preus [aquí](http://www.urv.cat/media/upload/arxius/gestio_academica/matricula-condicional-com-a-becari.pdf).

Us recordem que teniu accés al vostre [expedient econòmic](https://www.urv.cat/evia/jsp/alumne/identificacioALU_ECO.jsp), on podeu comprovar:

* L’estat en què es troben els vostres rebuts (enviats a cobrament, pagats, impagats, etc.)
* La vigència de la documentació acreditativa dels descomptes aplicables a la vostra matrícula.
* El número de compte bancari que teniu enregistrat. Si voleu modificar-lo, us aconsellem que ho feu ara seguint el [tràmit a l’efecte](http://www.urv.cat/ca/estudis/graus/tramits/canvi-cc-entitat-bancaria/); així, no caldrà que ho feu mentre us automatriculeu i el procés us resultarà més senzill.

A més, per gestionar els rebuts disposeu de la plataforma [Els meus rebuts](http://www.urv.cat/ca/universitat/estructura/gestio/suport-activitat/gestio-academica/automatricula/els-meus-rebuts/), que permet imprimir el resguard de matrícula i modificar la forma de pagament dels rebuts de matrícula i de taxes.

**Accés a tota la informació de la matrícula 2017-18**

A través de l’entrada **“Automatrícula”,** que trobareu a la pàgina de la URV (apartat “Destaquem”).

Rebeu una salutació cordial.

Secretaria CCCCCCCCCCCCC